

REPUBLIKA HRVATSKA

MEĐIMURSKA ŽUPANIJA



OPĆINA DEKANOVEC

OPĆINSKI NAČELNIK

KLASA: 406-05/24-01/02

URBROJ: 2109-20-03-24-1

Dekanovec, 23.09.2024.

Na temelju članka 20. stavka 2. Zakona o upravljanju državnom imovinom („Narodne novine“ broj 55/18) i članka 44. Statuta Općine Dekanovec („Službeni glasnik Međimurske županije“ broj 3/18, 10/20, 6/21, 4/22) temeljem Plana upravljanja imovinom u vlasništvu Općine Dekanovec za 2023. godinu, općinski načelnik Općine Dekanovec podnosi

**I Z V J E Š Ć E**

**o provedbi Plana upravljanja imovinom u vlasništvu**

**Općine Dekanovec za 2023. godinu**

I.

Člankom 20. stavkom 2. Zakona o upravljanju državnom imovinom („Narodne novine“ broj 55/18) propisano je da Ministarstvo izrađuje Prijedlog izvješća o provedbi Godišnjeg plana upravljanja državnom imovinom. U postupak izrade Prijedloga izvješća o provedbi Godišnjeg plana upravljanja državnom imovinom može uključiti druga ministarstva, kao i druga tijela i pravne osobe s javnim ovlastima. Kako je člankom 35. stavkom 8. Zakona o vlasništvu i drugim stvarnim pravima („Narodne novine“ broj  91/96, 68/98, 137/99,22/00, 73/00, 129/00, 114/01, 79/06, 141/06 ,146/08, 38/09, 153/09, 143/12, 152/14, 81/15 i 94/17) utvrđeno da se na pravo vlasništva Jedinica lokalne samouprave na odgovarajući način primjenjuju pravila o vlasništvu Republike Hrvatske te da se načelo upravljanja imovinom u vlasništvu RH treba dosljedno i u cijelosti primjenjivati i na imovinu jedinica lokalne samouprave. Sukladno navedenom, općinski načelnik Općine Dekanovec podnosi Općinskom vijeću Općine Dekanovec ovo Izvješće o provedbi Plana upravljanja imovinom u vlasništvu Općine Dekanovec za 2023. godinu.

II.

Godišnji plan upravljanja imovinom u vlasništvu Općine Dekanovec za 2023. godinu (u daljnjem tekstu: Godišnji plan) sastoji se od slijedećih stavaka:

|  |  |
| --- | --- |
| 1. | UVOD |
| 2. | GODIŠNJI PLAN UPRAVLJANJA TRGOVAČKIM DRUŠTVIMA U SUVLASNIŠTVU OPĆINE DEKANOVEC |
| 3. | GODIŠNJI PLAN UPRAVLJANJA I RASPOLAGANJA STANOVIMA I POSLOVNIM PROSTORIMA U VLASNIŠTVU OPĆINE |
| 4. | GODIŠNJI PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE |
| 5. | GODIŠNJI PLAN PRODAJE I RASPOLAGANJA NEKRETNINAMA U VLASNIŠTVU OPĆINE |
| 6. | GODIŠNJII PLAN UPRAVLJANJA NERAZVRSTANIM CESTEMA |
| 7. | GODIŠNJI PLAN UPRAVLJANJA OSTALIM OBJEKTIMA U VLASNIŠTVU OPĆINE |
| 8. | GODIŠNJI PLAN PROVOĐENJA POSTUPAKA PROCJENE IMOVINE U VLASNIŠTVU OPĆINE |
| 9. | GODIŠNJI PLAN RJEŠAVANJA IMOVINSKO – PRAVNIH POSLOVA |
| 10. | GODIŠNJI PLAN PROVEDBE PROJEKATA JAVNO-PRIVATNOG PARTNERSTVA |
| 11. | GODIŠNJI PLAN VOĐENJA REGISTRA IMOVINE |
| 12. | GODIŠNJI PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE |
| 13. | GODIŠNJI PLAN ZAHTJEVA MINISTARSTVU PROSTORNOG UREĐENJA, GRADITELJSTVA I DRŽAVNE IMOVINE ZA  PRIJENOS NEKRETNINA U VLASNIŠTVO OPĆINE |
|  | PROJEKATI / PROGRAMI I TROŠKOVA POSLOVANJA VOĐENJE EVIDENCIJE IMOVINE PRIKAZ CILJEVA, MJERA I AKTIVNOSTI |
|  |  |

**1. UVOD**

Godišnjim planom određeni se kratkoročni ciljevi i smjernice upravljanja imovinom Općine Dekanovec (u daljnjem tekstu: Općina) te provedbene mjere u svrhu provođenja istih tijekom kalendarske godine za koju se donosi.

Godišnji plan upravljanja je dokument koji uređuje zakonito, pravično i transparentno upravljanje imovinom u vlasništvu Općine te generira gospodarski rast Općine.

**Temeljni proces upravljanja imovinom podrazumijeva:** evidenciju imovine i njezinu strukturu, knjigovodstveno evidentiranje,procjenu vrijednosti imovine, utvrđivanje učinkovite uporabe imovine, odlučivanje o uporabi (prodaja, nabava, zamjena, darovanje, davanje u zakup, davanje u koncesiju i drugo) te upravljanje učincima od njene uporabe.

Osim Godišnjeg plana upravljanja, bitan dokument za upravljanje i raspolaganje imovinom je Registar imovine Općine Dekanovec u koji svi podaci o imovini moraju biti točno uneseni i redovito ažurirani kako bi predstavljali vjerodostojan uvid u opseg i strukturu imovine u vlasništvu Općine, a služi za učinkovito i transparentno upravljanje i raspolaganje imovinom u smislu dobrog gospodarenja. Optimalnim upravljanjem imovinom ostvaruju se strateški razvojni ciljevi i stvara nova vrijednost za buduće naraštaje.

**Upravljanje nekretninama odnosi se na:** provedbu postupaka potrebnih za upravljanje nekretninama, oblikovanje prijedloga prostornih rješenja za nekretnine, tekuće održavanje nekretnina,investicijsko održavanje nekretnina i građenje, određivanje / utvrđivanje vlasničko-pravnog statusa nekretnine, ustupanje nekretnina na korištenje javnim ustanovama i drugim pravnim osobama za obavljanje poslova od javnog interesa, obavljanje drugih aktivnosti i poslova u skladu s propisima koji uređuju vlasništvo i druga stvarna prava.

**Raspolaganje imovinom općenito i raspolaganje nekretninama podrazumijeva slijedeće radnje za sklapanje pravnih poslova:** prijenos, otuđenje ili ograničenje prava vlasništva u korist druge pravne ili fizičke osobe, kao što su prodaja, osnivanje prava građenja, osnivanje prava služnosti darovanje, zakup, najam, razvrgnuće suvlasničkih zajednica, zamjena nekretnina, davanje u koncesiju, osnivanje prava zaloga na imovini ili raspolaganje na drugi način predviđen pozitivnim zakonskim propisima.

Učinkovito i transparentno upravljanje imovinom uređuju tri ključna i međusobno povezana dokumenta upravljanja i raspolaganja imovinom Općine i to: Strategija upravljanja imovinom Općine, Godišnji plan upravljanja imovinom Općine i Izvješće o Godišnjem planu upravljanja imovinom Općine.

Pojedini pojmovi u smislu upravljanja i raspolaganja imovinom Općine Dekanovec, a sukladno odredbama Zakona o upravljanju i raspolaganju imovinom u vlasništvu Republike Hrvatske imaju sljedeće značenje:

**Pojmovi upravljanja: *upravljanje imovinom u vlasništvu Općine Dekanovec*** podrazumijeva sve sustavne i koordinirane aktivnosti i dobre prakse kojima Općina Dekanovec optimalno i održivo upravlja svojom imovinom u svrhu ostvarivanja svojega organizacijskog strateškog plana, ***upravljanje nekretninama*** podrazumijeva stjecanje nekretnina, raspolaganje nekretninama i ostvarivanje svih drugih vlasničkih prava sukladno propisima koji uređuju vlasništvo i druga stvarna prava, ***raspolaganje imovinom u vlasništvu Općine Dekanovec*** podrazumijeva pravo na otuđenje, opterećenje, ograničenje i odricanje od prava, ***korištenje imovine u vlasništvu Općine Dekanovec*** podrazumijeva uporabu i ubiranje plodova ili koristi koje općinska imovina daje, bez otuđenja ili opterećenja.

**Načela za upravljanje imovinom su: *načelo javnosti*** upravljanja općinskom imovinom osigurava se propisivanjem pravila i kriterija upravljanja i raspolaganja imovinom u svim aktima Općine Dekanovec koje izvršno i predstavničko tijelo Općine Dekanovec donose u svezi s njihovim upravljanjem i raspolaganjem te njihovom javnom objavom, određivanjem ciljeva upravljanja i raspolaganja, redovitim upoznavanjem javnosti sa aktivnostima tijela koja upravljaju i raspolažu općinskom imovinom, javnom objavom najvažnijih odluka vezanim za upravljanje i raspolaganje i vođenjem registra općinske imovine, ***načelo predvidljivosti*** osigurava da raspolaganje imovinom u istim ili sličnim slučajevima bude obuhvaćeno jednakim, predvidljivim postupanjem, ***načelo učinkovitosti*** osigurava učinkovito upravljanje i raspolaganje općinskom imovinom radi ostvarivanja gospodarskih, infrastrukturnih i drugih ciljeva određenih Strategijom kao javnim interesom, ***načelo odgovornosti*** osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom, nadzorom nad upravljanjem i raspolaganjem, izvješćivanjem o postignutim ciljevima i mjerama protiv nositelja funkcija koji se ne pridržavaju odredaba propisa.

Osim navedenog, Godišnji plan sadrži i druge podatke koji pridonose učinkovitom i transparentnom upravljanju imovinom u vlasništvu Općine.

**Izvještavanje:** Izvješće o provedbi Godišnjeg plana upravljanja, odgovorna osoba do 30. rujna tekuće godine za prethodnu godinu, dostavlja Općinskom vijeću Općine Dekanovec na usvajanje.

**2. GODIŠNJI PLAN UPRAVLJANJA TRGOVAČKIM DRUŠTVIMA U**

**SUVLASNIŠTVU OPĆINE DEKANOVEC**

Općina Dekanovec u suvlasništvu ima udjele u trgovačkim društvima:

1. Međimurje-plin d.o.o., Obrtnička 4, 40000 Čakovec,

|  |  |  |  |
| --- | --- | --- | --- |
| Broj poslovnog udjela | Iznos poslovnog udjela / euro | % temeljnog kapitala | Napomena |
| 1 | 163.514,50 | 0,8 | Tijekom 2023. godine nije bilo promjena u vlasničkoj strukturi |

2. Međimurske vode d.o.o., Matice hrvatske 10, 400000 Čakovec,

|  |  |  |  |
| --- | --- | --- | --- |
| Broj poslovnog udjela | Iznos poslovnog udjela / euro | % temeljnog kapitala | Napomena |
| 1 | 197.080,10 | 0,49 | Tijekom 2023. godine nije bilo promjena u vlasničkoj strukturi |

3. GKP PRE-KOM d.o.o. Prelog

|  |  |  |  |
| --- | --- | --- | --- |
| Broj poslovnog udjela | Iznos poslovnog udjela / euro | % temeljnog kapitala | Napomena |
| 1 | 1.800,00 | 1 | Tijekom 2023. godine unesena promjena u iznosu poslovnog udjela . Nema promjena u vlasničkoj strukturi |

**Okvir upravljanja suvlasničkim udjelima u tvrtkama u suvlasništvu Općine Dekanovec**

Općina u okviru upravljanja suvlasničkim udjelima u gore navedenim trgovačkim društvima obavljat će sljedeće poslove:

Prikupljati i analizirati izvješća o poslovanju dostavljena od trgovačkih društava, sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, zatim će razmatrati mišljenje unutarnjih revizora o sustavu financijskog upravljanja i kontrola za područja koja su bila revidirana, sudjelovati će na sjednicama Skupštine društva i o tome izvještavati članove Općinskog vijeća Dekanovec, sudjelovati će i na ostalim sjednicama koje saziva Uprava društva, preporučiti trgovačkim društvima javnu objavu bitnih informacija na njihovim web stranicama.

Financijska sredstva nakon raspodjele dobiti društva planiraju se kao prihod općinskog proračuna. Uplaćena sredstva se planiraju na rashodovnoj strani proračuna za namjene prema posebnoj odluci Općinskog vijeća i planu proračuna za tekuću godinu.

**U proračun Općine Dekanovec u 2023. godini tvrtka Međimurje-plin d.o.o. uplatila je dividendu u visini 2.123,56 eura.**

**Općina u 2023. godini nije planirala raspolaganje udjelima u trgovačkim društvima u smislu stjecanja ili otuđenja poslovnih udjela u trgovačkim društvima.**

**Bitne informacije koje bi trebale biti objavljenje na web stranicama trgovačkih društava su:** ciljevi društva i informacije o njihovom ispunjavanju, vlasnička i glasačka strukturu trgovačkog društva, financijske pomoći (garancije, subvencije, preuzete obveze), popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, objavljen registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi,druge bitne informacije o poslovanju trgovačkih društava.

**3. GODIŠNJI PLAN UPRAVLJANJA I RASPOLAGANJA STANOVIMA I**

**POSLOVNIM PROSTORIMA U VLASNIŠTVU OPĆINE**

Sukladno odredbama [Zakona o zakupu i kupoprodaji poslovnog prostora (NN broj 125/11, 64/15 i 112/18)](https://www.zakon.hr/z/513/Zakon-o-zakupu-i-kupoprodaji-poslovnog-prostora) poslovni prostori su poslovne zgrade, poslovne prostorije, garaže i garažna mjesta. Pod pojmom stanovi, podrazumijevaju se stanovi u vlasništvu JLS.

**Upravljanje i raspolaganje poslovnim i stambenim prostorima u vlasništvu Općine provodi se na način da će Općina:** racionalno i učinkovito upravljati poslovnim prostorima na način da oni poslovni prostori koji su potrebni Općini budu stavljeni u funkciju za njezine potrebe, drugi poslovni prostori koje ne koristi Općina za svoje potrebe moraju biti ponuđeni na tržištu bilo da se radi o najmu, odnosno zakupu ili se izlažu prodaji putem javnog natječaja o čemu odluku donosi Općinsko vijeće Općine Dekanovec te će ujednačiti standarde korištenja poslovnih prostora.

**U tijeku 2023. godini obnovljeni su Ugovori o zakupu poslovnih prostora, ali nije bilo prodaje ili privremenog korištenja poslovnih prostora.**

Općina se u raspolaganju imovinom vodi načelom dobrog gospodara.

U svrhu učinkovitog raspolaganja imovinom i proračunskim sredstvima za nekretnine koje nisu u funkciji, poduzimat će se aktivnosti za stavljanje u funkciju prema utvrđenoj namjeni i odukama nadležnih tijela Općine.

Način davanja na privremeno / povremeno korištenje i zakupu prostora u zgradama čiji je vlasnik Općina Dekanovec uređeno je Odlukom o uvjetima i kriterijima o privremenom korištenju prostora u vlasništvu Općine Dekanovec.

**Općinski prostori su:** zgrada Doma kulture, vatrogasni dom, zgrada bivšeg PZ-a, sportski objekti, prostorije koje Općina koristi za svoju redovnu djelatnost kada su slobodne za privremeno / povremeno korištenje i ukoliko se koriste izvan radnog vremena Općine.

Općinskim prostorima neposredno upravlja općinski načelnik Općine Dekanovec.

**Ugovori o zakupu i privremenom korištenju prostora u vlasništvu Općine Dekanovec, na snazi su i tijekom 2023. tako da nije bilo potrebe poduzimati dodatne aktivnosti.**

**Zgrada bivšeg PZ-a (koja se nalazi u vlasništvu Općine Dekanovec) u tijeku 2023. godine kandidirala se po natječaju za prijavu na Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova za projekt Izgradnja i opremanje ustanove za predškolski odgoj i obrazovanje (matični vrtić) u Općini Dekanovec.**

**4. GODIŠNJI PLAN UPRAVLJANJA I RASPOLAGANJA GRAĐEVINSKIM**

**ZEMLJIŠTEM U VLASNIŠTVU OPĆINE**

Prema odredbama Zakona o prostornom uređenju (NN broj 153/13, 65/17, 114/18, 39/19 i 98/19), građevinskim zemljištem smatra se zemljište koje je izgrađeno, utvrđeno ili prostornim planom namijenjeno za građenje građevina ili uređenja površine javne namjene.

Dio nekretnina u vlasništvu Općine čini građevinsko zemljište koje je potencijal za investicije i ostvarivanje ekonomskog rasta.

Učinkovito upravljanje i raspolaganje građevinskim zemljištem u vlasništvu Općine podrazumijeva se provođenje postupka stavljanja tog zemljišta u funkciju i to: prodajom, osnivanjem prava građenja i prava služnosti, rješavanje imovinskopravnih odnosa, davanjem zemljišta u zakup, kupnjom nekretnina za korist Općine, drugim poslovima u vezi sa zemljištem u vlasništvu Općine, osim kada upravljanje i raspolaganje njima nije u nadležnosti drugog tijela.

Sve radnje koje Općina poduzima biti će isključivo u interesu Općine i njezinih građana, a upravljanjem i raspolaganjem nadležna tijela Općine rukovode se načelom dobrog gospodara.

**U tijeku 2023. godine nije bilo prodaje, pravo građenja, zakupa, kupnje te drugih imovinsko-pravnih odnosa glede građevinskog zemljišta.**

**5. GODIŠNJI PLAN RASPOLAGANJA NEKRETNINAMA U VLASNIŠTVU OPĆINE**

Jedan od ciljeva u Strategiji upravljanja i raspolaganja imovinom je da Općina na racionalan i učinkovit način upravlja svojim nekretninama na način da one nekretnine koje su potrebne Općini budu stavljene u funkciju koja će služiti općem dobru.

Za građevinska zemljišta i poljoprivredna zemljišta u vlasništvu Općine tijekom godine raspisivati će se javni natječaji za zakup i prodaju na temelju odluka nadležnog tijela Općine.

Poljoprivredna zemljišta i ostale nekretnine, odnosno građevinska zemljišta sa ili bez građevinskih objekata na tom zemljištu, koje je Općina naslijedila (ošasna imovina) u cijelosti ili u suvlasničkim dijelovima biti će putem javnog natječaja ponuđena u zakup ili na prodaju osim ako ne služe za potrebe Općine o čemu se donosi posebna odluka.

Za gore navedeno, Općina u poslovnim knjigama vodi evidenciju o visini godišnjeg zakupa zemljišta u vl. RH sukladno ugovorima o zakupu koji su zaključeni temeljem javnih natječaja uz suglasnost nadležnih tijela, planira prihode i izdatke (namjenu) u proračunu tekuće godine.

**Za poljoprivredna zemljišta u vlasništvu Republike Hrvatske na području Općine Dekanovec u tijeku 2023. godine raspisani je bio natječaj za zakup poljoprivrednog zemljišta u vlasništvu RH na području Općine Dekanovec te se uvelike radilo na odabiru najpovoljnijih ponuditelja te pripreme za sklapanje Ugovora.**

**6. GODIŠNJII PLAN UPRAVLJANJA NERAZVRSTANIM CESTEMA**

Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstana cesta se ne može otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetom da ne ometaju odvijanje prometa i održavanje nerazvrstana ceste. U zemljišne knjige se upisuju kao javno dobro u općoj uporabi i kao neotuđivo vlasništvo jedinice lokalne samouprave.

Zakon o cestama (NN broj 84/11, 22/13, 54/13, 148/13, 92/14, 110/19, 114/21) nerazvrstane ceste tretira kao ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu spomenutog Zakona, a mogu biti: ceste na području Općine koje sukladno zakonu kojim se uređuju ceste prestaju biti razvrstane kao javne ceste, ceste koje povezuju prostor unutar naselja u sastavu Općine – nerazvrstane ceste, terminali i okretišta vozila javnog prijevoza, pristupne ceste do stambenih, poslovnih, gospodarskih i drugih građevina, druge ceste na području Općine (poljski putovi).

***Upravljanje i održavanje:***

Za potrebe upravljanja nerazvrstanim cestama i njihovog održavanja, Općina je utvrdila je bazu podataka o nerazvrstanim cestama na području Općine.

Odražavanje i građenje nerazvrstanih cesta uređeno je posebnom odlukom Općinskog vijeća Općine Dekanovec o godišnjem održavanju, odnosno građenju komunalne infrastrukture te je isto planirano Proračunom Općine Dekanovec za proračunsku godinu za koju se donosi Godišnji plan.

Akti kojima se regulira godišnje održavanje i gradnja komunalne infrastrukture su: Program održavanja komunalne infrastrukture na području Općine Dekanovec i Program gradnje komunalne infrastrukture na području Općine Dekanovec.

Kontrolu nad nerazvrstanim cestama i utvrđivanje potreba za održavanjem tijekom kalendarske godine, kontrolu vertikalne i horizontalne signalizacije uz nerazvrstane ceste gdje ista postoji, pješačko – biciklističke staze, mostove, cijevne propuste, kao i nadzor nad zimskom službom obavlja Općina.

Gradnja nerazvrstanih cesta obavlja se sukladno propisima o građenju, a uključuje i pješačko-biciklističke staze, kanale oborinske odvodnje, mostove, cijevne propuste, signalizaciju itd.

Za potrebe održavanja i građenja nerazvrstanih cesta i uređaja koji su sastavni dio nerazvrstanih cesta Općina primjenjuje propise o postupcima javne nabave propisane zakonom i aktima Općine.

**Tekuće i investicijsko održavanje kolnika, cesta i bankina:**

* **Sanacija poljskih puteva, čišćenje raslinja – 7.442,03 eura**
* **Održavanje nerazvrstanih cesta (čišćenje prometnica od kamenja i slično) – 770,34 eura**
* **Održavanje i strojna sanacija zemljišta kod prvog mosta, strojno zgrtanje granja na javnoj površini – 825,00 eura**
* **Odvodnja oborinskih voda – servis šahtova (slivnika) – 4.588,25 eura**

**Izgradnja komunalne infrastrukture:**

* **Rekonstrukcija dijela ulice Marka Kovača kod škole – 17.850,25 eura**
* **Nerazvrstane ceste – Prvomajska ulica – 36.931,59 eura**
* **Led rasvjeta (dječje igralište ) – 7.578,13 eura**
* **Opremanje vanjskog sportskog višenamjenskog igrališta – 18.186,18 eura**

**7. GODIŠNJI PLAN UPRAVLJANJA OSTALIM OBJEKTIMA U VLASNIŠTVU OPĆINE**

**Spomenici kulture** vrijedna su imovina Općine kojom se gospodari posebnom pažnjom.

Kao i ostali objekti – imovina, spomenici kulture zahtijevaju povremena održavanja u smislu manjih građevinskih zahvata. Općina će u takvim slučajevima obavezno konzultirati struku i nadležna tijela za zaštitu kulturne baštine, a u slučaju kada je to potrebno, ishoditi će odgovarajuća odobrenja nadležnih institucija.

Održavanje okoliša spomenika u redovnoj je djelatnosti Općine uz održavanje svih javnih površina u njezinu vlasništvu što je planirano Proračunom Općine Dekanovec za 2022. godinu.

Građenje objekata odnosno rekonstrukcija objekata provodi sukladno pozitivnim zakonskim propisima, izdaci se planiraju u proračunu.

Nadzor na održavanjem okoliša spomenika kulture provodi Općina, a poslove održavanja okoliša spomenika obavljaju komunalni radnici.

**Ostali objekti** – autobusna stajališta i nadstrešnice Općine Dekanovec

**Općina je odradila hortikulturno uređenje na groblju – 980,00 eura**

**Javna rasvjeta:**

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu Općine Dekanovec.

Akti kojima se regulira godišnje održavanje i gradnja komunalne infrastrukture su: Program održavanja komunalne infrastrukture na području Općine Dekanovec i Program gradnje komunalne infrastrukture na području Općine Dekanovec.

Kontrolu nad ispravnošću rada javne rasvjete i utvrđivanje potreba za održavanjem tijekom kalendarske godine obavlja Općina Dekanovec.

Za potrebe održavanja i građenja , odnosno rekonstrukcije javne rasvjete Općina primjenjuje propise o postupcima javne nabave propisane zakonom i aktima Općine.

Javnom rasvjetom Općina upravlja načelom dobrog gospodara.

Naselje Dekanovec je opremljeno modernom energetski učinkovitom i ekološki prihvatljivom javnom rasvjetom. Javne zgrade i javni prostori koji ne spadaju u uličnu rasvjetu također su osvijetljeni odgovarajućom rasvjetom. Radi božićno-novogodišnjeg ugođaja Općina je nabavila vanjsku dekorativnu rasvjetu koja se tijekom godina dopunjava novim rasvjetnim tijelima.

**Za investicijsko održavanje javne rasvjete izdvojeno je 554,10 eura**

**Potrošnja električne energije za javnu rasvjetu na području općine – 5.623,80 eura .**

**Groblja:**

Općina ima u vlasništvu groblje u naselju Dekanovec.

Groblje održava Općina iz sredstava godišnje naknade za održavanje groblja koju plaćaju korisnici / vlasnici grobnih mjesta, zatim iz sredstava komunalne naknade i ostalih proračunskih sredstava. Financiranje održavanja groblja, infrastrukture na groblju, objekata na groblju i opreme mrtvačnice i groblja planirano je u proračunu za svaku kalendarsku godinu.

Kontrolu nad provedbom Pravila ponašanja na grobljima provodi Općina.

**Za održavanje groblja u tijeku 2023. godine utrošeno je 10.958,39 eura.**

**8. GODIŠNJI PLAN PROVOĐENJA POSTUPAKA PROCJENE IMOVINE U VLASNIŠTVU**

**OPĆINE**

Ciljevi provođenja postupaka procjene imovine u vlasništvu Općine: procjena potencijala imovine Općine mora se zasnivati na snimanju, popisu i ocjeni realnog stanja te uspostavi jedinstvenog sustava i kriterija u procjeni vrijednosti pojedinog oblika imovine uz poštivanje važećih zakonskih propisa i određivanje njezine stvarne vrijednosti.

Procjena vrijednosti nekretnina u Republici Hrvatskoj regulirana je [Zakonom o procjeni vrijednosti nekretnina (NN broj 78/15)](https://narodne-novine.nn.hr/clanci/sluzbeni/2015_07_78_1491.html). Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podaci koje procjenitelji dobiju primjenjujući propisanu metodologiju, te potom evaluiraju i dalje koriste.

**U tijeku 2023. godine nije bilo prodaje ni kupnje nekretnine tako da Općina nije imala potrebe izrađivati procjembene elaborate tržišne vrijednosti nekretnine.**

**9. GODIŠNJI PLAN RJEŠAVANJA IMOVINSKO – PRAVNIH POSLOVA**

Jedan od osnovnih zadataka u rješavanju problematike oko zahtjeva koje JLS imaju prema Republici Hrvatskoj je u rješavanju suvlasničkih / vlasničkih odnosa u kojima se međusobno nalaze. U tom smislu potrebno je popisati sve nekretnine (poslovne prostore i građevinska zemljišta) na kojima postoji suvlasništvo / vlasništvo.

Napomena: Općina ima neriješenih imovinsko-pravnih odnosa u smislu suvlasničkih, odnosno vlasničkih odnosa za nekretnine u suvlasništvu / vlasništvu pravnih i fizičkih osoba te RH.

Prioritetno rješavanje imovinsko-pravnih poslova odnosi se na:

Projekte od posebnog značaja za gospodarski razvoj Općine kao što su poduzetničke zone (novogradnja, proširenje i druge aktivnosti u postojećim zonama sukladno prostorno planskoj dokumentaciji,infrastrukturni projekti Općine (energetski sustavi, komunalni sustavi),projekti koji se financiraju / sufinanciraju iz sredstava Državnog proračuna Republike Hrvatske i fondova Europske unije te projekti koji se odnose na socijalnu i društvenu infrastrukturu Općine.

Smjernice vezane uz rješavanje imovinsko-pravnih odnosa:

Popis nekretnina na kojima postoji suvlasništvo, **z**amjena ili kupnja/prodaja suvlasničkih dijelova nekretnina posebno ako postoji obostrani interes stranaka u postupku (suvlasnici),usklađivanje podataka nekretnina iz zemljišnih i katastarskih knjiga sa stvarnim stanjem na terenu,nakon provedenih postupaka evidentirati promjene u imovini u poslovnim knjigama Općine, upisati nekretnine u Registar ili ažurirati Registar imovine.

Imovinsko-pravne odnose Općina rješava pojedinačno tijekom određenog razdoblja. Općina pokreće postupke sukladno zakonskim propisima na temelju odluke nadležnog tijela Općine.

**Tijekom 2023. godine Općina nije pokretala nikakve postupke rješavanja imovinsko-pravnih odnosa.**

**Zemljište oduzeto za vrijeme jugoslavenske komunističke vladavine:**

Općina nije isplaćivala naknade za zemljišta oduzeta za vrijeme jugoslavenske komunističke vladavine, a koje je sukladno posebnom propisu postalo vlasništvo Republike Hrvatske po sili zakona.

Općina je na zahtjev Općinskog državnog odvjetništva predložila nekretnine, odnosno poljoprivredno zemljište u vlasništvu RH, za povrat vlasnicima.

**Na području Općine nije evidentirano zemljište oduzeto za vrijeme jugoslavenske komunističke vladavine.**

**10. GODIŠNJI PLAN PROVEDBE PROJEKATA JAVNO-PRIVATNOG**

**PARTNERSTVA**

[Zakonom o javno – privatnom partnerstvu (NN broj 78/12, 152/14 i 114/18)](https://www.zakon.hr/z/198/Zakon-o-javno-privatnom-partnerstvu) utvrđen je postupak predlaganja i odobravanja prijedloga projekata javno – privatnog partnerstva, provedba tih projekata, sadržaj ugovora o javno – privatnom partnerstvu te druga bitna pitanja.

Javno – privatno-partnerstvo jest dugoročan ugovorni odnos između javnog i privatnog partnerstva, čiji je predmet izgradnja ili rekonstrukcija te održavanje javne građevine, u svrhu pružanja javnih usluga iz okvira nadležnosti javnog partnera. Obvezu i rizike uz financiranje i proces gradnje preuzima privatni partner. Statusno javno – privatno partnerstvo jest model temeljen na ugovornom odnosu između javnog i privatnog partnera.

Javno – privatno partnerstvo oblik je suradnje dvaju sektora, u okviru koje se udruživanjem resursa i podjelom rizika postiže dodana vrijednost.

**Općina trenutno nema planova za oblik ulaganja putem Javnog privatnog partnerstva.**

**11. GODIŠNJI PLAN VOĐENJA REGISTRA IMOVINE**

Općina vodi Registar imovine koji će se kontinuirano ažurirati te će isti biti dostupan na web stranici Općine. Registar osigurava transparentnost u upravljanju imovinom i sadrži podatke o cjelokupnoj imovini odnosno resursima s kojima Općina raspolaže u smislu redovito ažuriranih pravnih, fizičkih, ekonomskih i financijskih podataka o imovini.

Ažurirani popis imovine i pravodoban unos novonabavljene imovine u poslovne knjige općine bitno je za učinkovito upravljanje imovinom.

Ustroj registra i njegova nadogradnja dugogodišnji je proces koji se mora stalno ažurirati.

Dugoročni ciljevi vođenja registra imovine i praćenje učinaka jesu: uvid u opseg i strukturu imovine u vlasništvu Općine, nadzor nad stanjem imovine u vlasništvu Općine, kvalitetnije i brže donošenje odluka o upravljanju imovinom, praćenje koristi i učinaka upravljanja imovinom.

**Općina je ustrojila Registar imovine koji se ažurira jednom godišnje. Dostupnost ažuriranih podataka osigurati će se objavom na internetskoj stranici Općine do kraja tekuće godine.**

**Također je imovina unesena u Središnji registar državne imovine.**

**12. GODIŠNJI PLAN POSTUPAKA VEZANIH UZ SAVJETOVANJE SA**

**ZAINTERESIRANOM JAVNOŠĆU I PRAVO NA PRISTUP INFORMACIJAMA**

**KOJE SE TIČU UPRAVLJANJA I RASPOLAGANJA IMOVINOM U**

**VLASNIŠTVU OPĆINE**

Općina omogućava savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine tako da na uočljiv i lako dostupan način omogućiti informiranje javnosti o upravljanju i raspolaganju imovinom Općine, organizira učinkovito i transparentno korištenje imovine u vlasništvu Općine s ciljem stvaranja novih vrijednosti i ostvarivanja veće ekonomske koristi.

Redovitom objavom informacija na web stranici Općine zainteresiranoj javnosti omogućava se uvid u rad Općine te se tako povećava transparentnost i učinkovitost cjelokupnog sustava upravljanja imovinom u vlasništvu Općine.

Javnost u svakom trenutku može putem službenika za informiranje uputiti zahtjev za pristup informacijama prema [Zakonu o pravu na pristup informacijama (NN broj 25/13 i 85/15)](https://www.zakon.hr/z/126/Zakon-o-pravu-na-pristup-informacijama).

Službenik za informiranje redovito unapređuje način obrade dokumenata, njihovog razvrstavanja, čuvanja i objavljivanja radi što jednostavnije dostupnosti korisnicima.

Sukladno [Zakonu o pravu na pristup informacijama (NN broj 25/13 i 85/15)](https://www.zakon.hr/z/126/Zakon-o-pravu-na-pristup-informacijama) Općina je dužna Povjereniku dostavljati izvješća o provedbi ovog Zakona najkasnije do 31. siječnja tekuće godine za prethodnu godinu.

Općina uredno ispunjava obvezu izvješćivanja i obavlja radnje za dostupnost informacija zainteresiranoj javnosti.

**Općina je u tijeku 2023. godine uredno ispunila obvezu izvješćivanja i obavlja sve radnje za dostupnost informacija zainteresiranoj javnosti.**

**13. GODIŠNJI PLAN ZAHTJEVA MINISTARSTVU PROSTORNOG UREĐENJA, GRADITELJSTVA I DRŽAVNE IMOVINE ZA PRIJENOS NEKRETNINA U VLASNIŠTVO OPĆINE**

Prema novom Zakonu o upravljanju državnom imovinom kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, nekretninama se može raspolagati u korist JLS i bez naknade na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

**Raspolaganje koje se osobito provodi u svrhu planiranja i ostvarenja projekata - općenito:**

Ostvarenje projekata izgradnje poduzetničke infrastrukture, odnosno poduzetničkih zona i poduzetničkih potpornih institucija u skladu s posebnim zakonom**,** ostvarenja projekata ulaganja u skladu s posebnim zakonom,ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, ustanova socijalne skrbi, groblja, za izgradnju sportskih objekata, muzeja, memorijalnih centara i drugih sličnih projekata kojima se povećava kvaliteta života građana na području jedinice lokalne samouprave,provođenja programa stambenog zbrinjavanja i društveno poticane stanogradnje,provođenja programa integracije osoba s invaliditetom u društvo,provođenja programa demografske obnove,provođenja programa gospodarenja otpadom,provođenja operativnih programa Vlade Republike Hrvatske za nacionalne manjine.

**Otvoreni je jedan predmet zahtijeva prema Ministarstvu.**

**PROJEKATI / PROGRAMI I TROŠKOVA POSLOVANJA**

Rashodi za nabavu nefinancijske imovine (konto 4) planirani su u ukupnom iznosu od **106.130,50 eura.**

Povećanje/smanjenje Izmjenama i dopunama Proračuna na iznos od **87.250,03 eura.**

Rashodi poslovanja (konto 3) planirani su u ukupnom iznosu od **310.859,50 eura.**

Povećanje/smanjenje Izmjenama i dopunama Proračuna na iznos **272.864,18 eura.**

*Napomena: Rashodi za nabavu nefinancijske imovine i rashodi poslovanja podrobnije su obrađeni u posebnom dijelu Proračuna Općine Dekanovec za 2023. godinu koji je usvojen na 9. sjednici održanoj 22.12.2022. godine.*

**VOĐENJE EVIDENCIJE IMOVINE**

Zakon o Središnjem registru državne imovine (NN 12/18) donijet je s ciljem evidencije, uvida u opseg i strukturu pojavnih oblika državne imovine, učinkovitijeg upravljanja i nadzor nad raspolaganjem i stanjem državne imovine, kvalitetnijeg i bržeg donošenja odluka o upravljanju i raspolaganju državnom imovinom te praćenja koristi i učinaka upravljanja pojavnim oblicima državne imovine.

Uredbom o Središnjem registru državne imovine (NN 3/20) je pobliže uređeno ustrojstvo i način vođenja, sadržaj Središnjeg registra, način prikupljanja podataka i utvrđeni podaci koji se javno objavljuju.

Odredbom Zakona o Središnjem registru državne imovine, pod pojmom državne imovine podrazumijeva se sva nefinancijska i financijska imovina države, i to: imovina u vlasništvu Republike Hrvatske, imovina jedinica lokalne odnosno područne (regionalne) samouprave, imovina trgovačkih društava, zavoda i drugih pravnih osoba čiji je osnivač Republika Hrvatska i/ili jedinica lokalne odnosno područne (regionalne) samouprave, imovina ustanova kojima je jedan od osnivača Republika Hrvatska i/ili jedinica lokalne odnosno područne (regionalne) samouprave, imovina ustanova kojima je jedan od osnivača ustanova čiji je osnivač Republika Hrvatska i/ili jedinica lokalne odnosno područne (regionalne) samouprave i imovina pravnih osoba s javnim ovlastima te pojavni oblici državne imovine koji su tim pravnim osobama na temelju posebnog propisa ili pravnog posla dani na upravljanje ili korištenje, bez obzira na visinu vlasničkih udjela.

Obveznici primjene Zakona o središnjem registru državne imovine su dužni: voditi svoju evidenciju o pojavnim oblicima državne imovine kojom upravljaju, raspolažu ili im je dana na korištenje, neovisno o nositelju vlasničkih prava te imovine, ostaviti i unijeti podatke o pojavnim oblicima državne imovine kojom upravljaju ili raspolažu u Središnji registar, uz naznaku isprave na temelju koje je upis, promjena ili brisanje izvršeno.

Prioritetni cilj Općine je vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Općina kako bi se osigurali podaci o cjelokupnoj imovini - resursima s kojima Općina raspolaže.

U svrhu ostvarenja cilja Općina je uspostavila bazu podataka i popisala svu imovinu za djelotvorno upravljanje istom u smislu nadzora, analize i transparentnosti.

Općina je ustrojila: Registar imovine i Evidenciju komunalne infrastrukture.

Registar i Evidenciju potrebno je najmanje jednom godišnje zaključno s 31.12. tekuće godine ažurirati.

Za potrebe elektroničkog unosa podataka u Središnji registar Općina će imenovati odgovornu osoba.

**Imenovana je odgovorna osoba: Marija Marković**

**PRIKAZ CILJEVA, MJERA I AKTIVNOSTI**

|  |  |  |
| --- | --- | --- |
| **POSEBNI CILJ** | **MJERA** | **AKTIVNOSTI** |
| Učinkovito upravljanje nekretninama u vlasništvu Općine | Smanjenje portfelja nekretnina kojima upravlja Općina putem prodaje | Raspisivanje natječaja za prodaju i sklapanje ugovora |
| Aktivacija neiskorištene i neaktivne općinske imovine | Raspisivanje natječaja za zakup i sklapanje ugovora |
| Učinkovito upravljanje vlasničkim udjelima u trgovačkim društvima | Vršiti kontrolu nad trgovačkim društvima u kojima Općina ima vlasnički udio te prikupljati i pregledavati izvješća o poslovanju trgovačkih društava | Analiza zaprimljenih izvješća o poslovanju te godišnjih / srednjoročnih planova trgovačkih društava od posebnog interesa za Općinu i izvještavanje |
| Vođenje, razvoj i unaprjeđenje sveobuhvatne interne evidencije imovine kojom upravlja Općina | Funkcionalna uspostava evidencije općinske imovine | Klasifikacija imovine, upis u evidencije i ažuriranje evidencija |
| Nekretnine dovesti u stanje imovinsko -pravne, prostorno - planske i funkcionalno – tržišne sposobnosti | Provođenje aktivnosti rješavanja imovinsko - pravnih odnosa | Rješavanje imovinsko – pravnih odnosa, zaključivanje ugovora o zamjeni nekretnina, rješavanje suvlasničkih dijelova nekretnina (otkup, prodaja, darovanje) |
| Procjena potencijala imovine Općine: snimanje, popis i ocjena realnog stanja imovine | Angažirati sudske vještake / službene procjenitelje radi procjene vrijednosti nekretnina (ugovor s ovlaštenom osobom) |
| Normativno urediti upravljanje i raspolaganje svim pojavnim oblicima nekretnina | Izmjene i dopune važećih strateških akata te izrada novih strateških akata upravljanja imovinom | Izrada godišnjeg plana upravljanja imovinom za 2023. godinu |
| Tijekom godine donositi opće i pojedinačne akte vezane uz upravljanje imovinom | Donošenje odgovarajućih akata od strane predstavničkog i izvršnog tijela Općine vezanih uz upravljanje imovinom |

III.

Ovo Izvješće o provedbi Plana upravljanja imovinom u vlasništvu Općine Dekanovec za 2023. godinu dostavlja se Općinskom vijeću Općine Dekanovec na usvajanje i objavljuje se na mrežnoj stranici Općine i oglasnoj ploči.

OPĆINSKI NAČELNIK

Ivan Hajdarović